Tribal Wars

**Tribal Wars** je masivna online igra za više igrača. Dolazi na više jezika; engleskom, njemačkom, francuskom, talijanskom, poljskom, nizozemskom. Igra je vojno-politička strategija.

## Sela i gradovi

Kada se ulogirate u jedan od svjetova dočekati će vas kratak i jednostavan, ali nažalost samo tekstualni, tutorial koji će vam objasniti osnove igre i ako igrate prvi put obavezno ga proučite.

Zatim postoje tri načina razvoja. Prvi je da razvijate resurse do maksimuma i onda počnete s gradnjom vojske. Tada obavezno morate biti u nekom jakom plemenu. Akko se pak odlučite na razvoj vojske i pljačkanje resursa, potrebno je imati dobre taktičke sposobnosti i znati koga napasti. Treći način je mješovit i većina igrača ga koristi razvijajući sve pomalo, nerijetko uz pomoć resursa od bogatih članova plemena.

Vaš rejting određuju bodovi, njih pak dobijate prema zgradama koje su izgrađene u vašim selima.

Sela je najbolje podijeliti na slijedeći način:

* Napuštena sela - bilo koje selo čiji je vlasnik prestao igrati, idealne za zauzimanje i pljačkanje, jedino treba paziti, jer u većim napuštenim selima mogu biti stacionirane veće količine vojske

* Početnička sela - startna sela (116 bodova) i sva sela do 500 bodova; počesto napuštena ili su igrači tek počeli igrati, idealne mete za pljačkanje, slabe mete za zauzimanje, vlasnici nepouzdani igrači, nije ih preporučivo pozivati u pleme dok ne pređu 130 bodova

* Mala sela - sela preko 500 bodva ili zidom 7 nivoa; ona se vide na mapi okružena manjim zidićem. Vlasnici su najbolji kandidati za novo pleme, dobre mete za prvo zauzimanje

* Srednja sela - sela s preko 700-800 bodova; idealne mete za sve vrste vojnih pohoda, vlasnici relativno pouzdani kao saveznici, malo veća na mapi od malih sela

* Velika sela - sela s preko 1000 bodova; tu počinje ozbiljna igra, priprema za izgradnju akademije i prvi put se pojavljuje selo kao veliko i sa debelim okruglim drvenim zidom. Većina igrača tu provede najviše vremena

* Polu-gradovi - sela s preko 1600 bodova - prave mete snažnih igrača, opasni susjedi, a opet nedovoljno jaki da nametnu svoju vlast

* Mali gradovi - sela s preko 2350 bodova- na mapi još veća od svih predhodnih prema sljedćem nivou mjenjaju olik u šesterokut, sela pred izgradnjom akademije, u tom stadiju svaki napad ćete dočekati spremni, ali i na rubu živčanog sloma, jer će se napadi velikih igrača u blizini povećati (no u većini slučajeva takvih nema u blizini i vi možete pokušati nametnuti se kao regionalana sila

* Srednji gradovi - sela s preko 3400 bodova- sela koja posjeduju akademiju, neće vas napadati tako često, ali pazite da nekog ne izazovete, jer bi mogli nastradati, ako ste vlasnik takvog sela trebali bi razmišljati o proširenju svoje vlasti na jedno susjedno selo

* Veliki gradovi - sela s preko 5000 bodova- već možete imati akademiju 3 nivoa i dakle još tri sela, ali ne treba zaboraviti povećavati broj trupa. Različit oblik od prošlih sela

* Metropole - sela s preko 10 000 bodova - skoro sve je razvijeno, sada se koncentracija premješta na druga vaša sela, i ovo ostaje baza za proizvodnju vojske. Oblik koji plaši promatrače i odgovara od napada.

Svaki tip sela je označen drukčijim likom na glavnoj mapi, doduše nije ih moguće razlikovati na mini-mapu.

## Zgrade

Potpuna kontrola sela je dopuštena, ali razvoj ima granicu, što je brilično frustrijajuće kad sve razvijete i treba vam brža proizvodnja resursa.

Zgrade su:

* Glavna zgrada - središte sela koje se mijenja izgledom od kućice do dvorca. U njemu gradite sve druge zgrade 

* Vojne zgrade - kasarna, štala i radionica, u njima gradite vojsku

* Kovačnica, tu se unapređuju oružja i istražuju nove vrste vojnika

* Okupljalište, služi za kontrolu vojske i tu se vojske sukobljuju

* Market - trgovina, omogućuje smještaj trgovaca i korištenje istih

* Resursi- drvosječe, glinokop i rudnik željeza, jedino se primjećuju ako nedostaje resursa inače kad ih razvijete do kraja možete jedino sjesti i plakati, jer ih se ne može natjerati (ni istražiti) na bržu proizvodnju

* Farma - omogućuje hranu za stanovnike i vojnike, određuje maksimalnu populaciju

* Skladište - zgrada koja služi za pohranu resursa, svi resursi proizvedeni kad je puno propadaju

* Skrovište - dio resursa je tu skriven od pljački, koristi kapacitete skladišta, što znači izgradnjom na veći nivo ne dobijate još mjesta za skladištenje- vrlo loše izvedeno

* Zid - bedem oko grada koji povećava obrambeni rejting trupa, prilično nerealno zamišljeno djelovanje

* Akademija- mjesto pozivanja plemića, može skladištiti nešto resursa

* Detaljnije o zgradama na službenim stranicama

## Vojska

"Bodovi ne dobijaju bitke, to čine trupe", je najčešći član opisa nekog plemena. Dakle malo o trupama, koje su potpuno linearne i nezanimljive.

Ova igra izgleda idealno dok ne dođe do borbe. Borbe su linearne, matematičke i neupravljive jednom riječju dosadne. Borba se uvijek odigrava u selu na rally pointu, što ubija igru. Borbe na otvorenom jednostavno ne postoje. Stvar se svodi na jednostavnu matematiku, bez ikakve taktike i velikih iznenađenja.

Pobjednik ovisi o tome tko ima više vojnika. Nema taktike, jednostavno je već u pomoći igre navedeno kako se u napad šalju scouti da izvide protivničku snagu, a kad želite napasti axmeni, teška i laka konjica, te spearmeni koji mogu nositi puno resursa, nobleman se šalje samo kada želite zauzeti neko selo.

U obrani držite hrpu scouta, swordsmana i spearmana, te zid 20 nivoa i gledajte kako se neprijatelj razbija kao val o stijene. Također dosada, o bitci jedino doznate po tome što dobijete mali report.

Jedino što može malo pomoći dojmu je sreća koja varira od borbe do borbe, ali i čak s vrlo lošom srećom malo nadmoćniji igrač lako će pobijediti.

Jedinice su:

* Kopljanici - dobri protiv konjice, mogu nositi puno opljačkanih resursa, bolji u obrani nego u napadu. 

* Mačevaoci - dobri u obrani i protiv pješadije

* Sjekiraši - dobri u napadu, ali beskorisni u obrani (ne brane se) i nose vrlo malo resursa (haul)

* Strijelci - prosječni vojnici, posebnost svijetova 5 i 6

* Izviđači - jeftini i slabi, mogu ih jedino ubiti protivnikovi izviđači, i ne mogu stradati ako se brane, ako bar jedan preživi dobijate informacije o protivnikovom selu

* Laka konjica, dobra protiv pješadije osim kopljanika, veliki haul, dobri u napadu i obrani

* Teška konjica- najači vojnici, jedini problem im mogu biti kopljanici

* Paladin - heroj poveće snage, možete mu dati ime, posebnost svijetova 5 i 6

* Plemić - spušta vjernost napadnutog sela vlasniku, veoma jak

Ove jedinice vidite samo kao ikonice u popisu, dakle nikakva grafika jedinica.

* Detaljnije o jedinicama na službenim stranicama igre

## Plemena
Igra nudi mogućnost pridruživanja plemenu ili stvaranja vlastitog.

Članovi plemena si pomažu i zajedno ratuju. Plemena međusobno stvaraju saveze i obitelji plemena. Ovaj dio čini igru igrivom i zanimljivom, jer ostali dio je prilično marginalan.

## Vanjske veze
* Službena stranica igre Plemena
* Službena stranica Foruma igre Plemena
* Službena pravila igre Plemena
* Službena stranica Tribal Warsa, službeno učlanjenje